CELEX: 31990D0171
Language: el
Date: 1990-03-30 00:00:00
Title: 90/171/ΕΟΚ: Απόφαση της Επιτροπής της 30ής Μαρτίου 1990 που τροποποιεί την απόφαση 84/423/ΕΟΚ περί μέτρων υγειονομικής προστασίας έναντι της Μποτσουάνα

Avis juridique important

|

31990D0171

90/171/ΕΟΚ: Απόφαση της Επιτροπής της 30ής Μαρτίου 1990 που τροποποιεί την απόφαση 84/423/ΕΟΚ περί μέτρων υγειονομικής προστασίας έναντι της Μποτσουάνα  

Επίσημη Εφημερίδα αριθ. L 093 της 10/04/1990 σ. 0040 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαρτίου 1990  που τροποποιεί την απόφαση 84/423/ΕΟΚ περί μέτρων υγειονομικής προστασίας έναντι της Μποτσουάνα  (90/171/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 15,  Εκτιμώντας:  ότι η απόφαση 84/423/ΕΟΚ της Επιτροπής (3) παρέχει στα κράτη μέλη τη δυνατότητα να επιτρέπουν στην επικράτειά τους τις εισαγωγές νωπών κρεάτων από τη Δημοκρατία της Μποτσουάνα, υπό ορισμένες προϋποθέσεις και από ορισμένες περιοχές, εφόσον λαμβάνεται, ιδίως, υπόψη η υγειονομική κατάσταση που επικρατεί στη χώρα αυτή και τα μέτρα που λαμβάνουν οι αρχές αυτής για την καταπολέμηση του αφθώδους πυρετού και για την αποτροπή της εξάπλωσής του σε άλλες περιοχές που δεν έχουν μολυνθεί·  ότι η κατάσταση σχετικά με τον αφθώδη πυρετό στη Μποτσουάνα βελτιώνεται συνεχώς και δεν έχουν παρουσιαστεί κρούσματα της ασθένειας από τον Σεπτέμβριο του 1980· ότι είναι πλέον δυνατόν να επεκταθεί η περιοχή που θεωρείται απαλλαγμένη από την ασθένεια με την προσθήκη ορισμένων νέων ζωνών κτηνιατρικού ελέγχου της ασθένειας (ζώνες 5 και 6)·  ότι, για να καταστεί σαφέστερη η κατάσταση όσον αφορά τις ζώνες κτηνιατρικού ελέγχου της ασθένειας, είναι αναγκαίο να καθοριστούν τα όρια των ζωνών αυτών με διαφορετικό τρόπο·  ότι η Επιτροπή πρόκειται να συνεχίσει να παρακολουθεί την κατάσταση στην Μποτσουάνα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/423/ΕΟΚ τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται, ως προς τα αποστεωμένα κρέατα σφαγίων βοοειδών, στις ακόλουθες ζώνες κτηνιατρικού ελέγχου της ασθένειας της Μποτσουάνα:  ''Ζώνη κτηνιατρικού ελέγχου της ασθένειας αριθ. 5'':  Η περιοχή αυτή έχει τα ακόλουθα σύνορα:  - βορειοδυτικά: με το φράκτη που εκτείνεται από τα υφάλμυρα έλη Makgidikgadi μέσω της περιοχής των ορυχείων Orapa μέχρι την ελεγχόμενη κυνηγετική περιοχή της Κεντρικής Kalahari,  - νοτίως: με το φράκτη που εκτείνεται από την ελεγχόμενη κυνηγετική περιοχή της Κεντρικής Kalahari μέσω της περιοχής Quarantine (απομόνωση) Makoba μέχρι την Quarantine Dukwe,  - βορειοανατολικά: με το φράκτη που εκτείνεται από τα υφάλμυρα έλη Makgadikgadi έως το φράκτη από το Dukwe στην Quarantine Makoba.  ''Ζώνη κτηνιατρικού ελέγχου αριθ. 6'':  Η περιοχή αυτή έχει τα ακόλουθα σύνορα:  - βορειοανατολικά: με το φράκτη που εκτείνεται από τη Vakaranga μέσω της Quarantine Mosojane μέχρι το φράκτη από το Maitengwe στην Quarantine Dukwe,  - δυτικά: με το φράκτη από την Quarantine Maitengwe μέσω του Dukwe έως την Quarantine Makoba,  - νοτίως: με το φράκτη από την Thalamabela μέχρι τη Serule,  - ανατολικά: με τη σιδηροδρομική γραμμή από τη Vakaranga μέχρι τη Serule μέσω της Francistown.  ''Ζώνη κτηνιατρικού ελέγχου αριθ. 7'':  Η περιοχή αυτή έχει τα ακόλουθα σύνορα:  - βορείως: με το φράκτη κατά μήκος των συνόρων μεταξύ της Μποτσουάνα και της Ζιμπάμπουε, ο οποίος εκτείνεται από το Tuli Circle μέχρι τη Vakaranga,  - δυτικά: με τη σιδηροδρομική γραμμή από τη Vakaranga στη Serule,  - νοτίως: με το φράκτη από τη Serula στη Zanzibar,  - νοτιοανατολικά: με το φράκτη μεταξύ της Μποτσουάνα και της Νότιας Αφρικής μέχρι το σημείο της συμβολής των ποταμών Shashe και Limpopo και ανατολικά με το φράκτη από το σημείο αυτό έως το Circle Tuli.  ''Ζώνη κτηνιατρικού ελέγχου αριθ. 8'':  Η περιοχή αυτή έχει τα ακόλουθα σύνορα:  - δυτικά: με το φράκτη που εκτείνεται από την Thalamabele μέχρι τη Makoba,  - νοτίως: με το φράκτη από τη Makoba μέχρι το Makoro,  - ανατολικά: με τη σιδηροδρομική γραμμή από το Makoro έως το Serule,  - βορείως: με το φράκτη από τη Serule μέχρι το Thalamabele.  ''Ζώνη κτηνιατρικού ελέγχου αριθ. 9'':  Η περιοχή αυτή έχει τα ακόλουθα σύνορα:  - βορείως: με το φράκτη με τη Serule μέχρι τη Zanzibar,  - δυτικά: με τη σιδηροδρομική γραμμή από το Makoro στη Serule,  - νοτίως: με το φράκτη από το Makoro μέχρι το Sherwood,  - ανατολικά: με τα σύνορα Μποτσουάνας - Νότιας Αφρικής, μεταξύ του Sherwood και της Zanzibar.  ''Ζώνη κτηνιατρικού ελέγχου αριθ. 10'':  Η περιοχή αυτή έχει τα ακόλουθα σύνορα:  - βορείως: με το φράκτη από το Sherwood μέσω των περιοχών Quarantines, Makoro και Duakome έως τη Makoba,  - δυτικά: με το φράκτη που εκτείνεται από τη Macoba έως την ελεγχόμενη κυνηγετική περιοχή της Κεντρικής Kalahari,  - νοτίως: με το φράκτη που εκτείνεται από το Buffels Drift μέσω της Quarantine Dibete και το Lephephe έως την ελεγχόμενη κυνηγετική περιοχή της Κεντρικής Kalahari,  - ανατολικά: με τα σύνορα Μποτσουάνας - Νότιας Αφρικής από το Buffels Drift στο Sherwood.  ''Ζώνη κτηνιατρικού ελέγχου αριθ. 11'':  Η περιοχή αυτή περιλαμβάνει:  Kweneng District,  Southern District,  Kgatieng District,  South East District.  ''Ζώνη κτηνιατρικού ελέγχου αριθ. 12'':  Η περιοχή του Ghanzi.  ''Ζώνη κτηνιατρικού ελέγχου αριθ. 13'':  Η περιοχή του Kgalagadi.  ''Ζώνη κτηνιατρικού ελέγχου αριθ. 14'':  Επιτροπή κρεάτων της Μποτσουάνα - Σφαγείο Lobatse.  ''Ζώνη κτηνιατρικού ελέγχου αριθ. 18'':  Επιτροπή κρεάτων της Μποτσουάνα - Σφαγείο Francistown».  2. Στο άρθρο 2 παράγραφος 1, η τρίτη περίπτωση αντικαθίσταται από το ακόλουθο κείμενο:  «- τα κρέατα πρέπει να προέρχονται από βοοειδή προερχόμενα από τις περιοχές που αναφέρονται στο άρθρο 1, τα οποία έχουν σφαγεί τουλάχιστον επτά ημέρες μετά την ολοκλήρωση της σφαγής των βοοειδών από μη εγκεκριμένες περιοχές της Βόρειας Μποτσουάνα και τον καθορισμό και απολύμανση των σφαγείων Lobatse και Francistown».  3. Στο άρθρο 2 παράγραφος 2, η τρίτη περίπτωση αντικαθίσταται από το ακόλουθο κείμενο:  «- τα εντόσθια πρέπει να προέρχονται από βοοειδή προερχόμενα από τις περιοχές που αναφέρονται στο άρθρο 1 και τα οποία έχουν σφαγεί τουλάχιστον επτά ημέρες μετά την ολοκλήρωση της σφαγής των βοοειδών από μη εγκεκριμένες περιοχές της Βόρειας Μποτσουάνα και τον καθορισμό και απολύμανση των σφαγείων Lobatse και Francistown».  Άρθρο 2  Τα παραρτήματα της απόφασης 84/423/ΕΟΚ αντικαθίστανται από το παράρτημα της παρούσας απόφασης.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 30 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 395 της 30. 12. 1989, σ. 13.  (3) ΕΕ αριθ. L 237 της 5. 9. 1984, σ. 18.  ΠΑΡΑΡΤΗΜΑ  «ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για νωπά κρέατα (1) από σφάγεια χωρίς κόκαλο (2) προελεύσεως Μποτσουάνας  Σχετικός αριθμός πιστοποιητικού καταλληλότητας:  Χώρα εξαγωγής:  Υπηρεσία:  Παρατηρήσεις:  (προαιρετικό)  Ι. Ταυτότητα των κρεάτων:  Κρέας (3) βοοειδών:  Είδος τεμαχίων (4):  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων)  τεμαχισμού:  ΙΙΙ. Προορισμός των κρεάτων:  Τα κρέατα αποστέλλονται από:  (τόπος αποστολής)  (χώρα και τόπος προορισμού)  με το ακόλουθο μεταφορικό μέσο (5):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ι. Ο υπογεγραμμένος κτηνίατρος βεβαιώνω ότι:  1. Τα ανωτέρω περιγραφόμενα νωπά κρέατα σφαγίων χωρίς κόκαλο:  α) προέρχονται από βοοειδή τα οποία:  - έχουν γεννηθεί και εκτραφεί στην Μποτσουάνα και έχουν παραμείνει κατά τους τελευταίους δώδεκα μήνες ή από τη γέννησή τους σε μία ή περισσότερες από τις ακόλουθες ζώνες κτηνιατρικού ελέγχου:  ζώνες 5, 6, 7, 8, 9, 10, 11, 12, 13, 14 και 18,  - σύμφωνα με τις νομοθετικές διατάξεις, φέρουν σήμανση που επιτρέπουν τον προσδιορισμό της περιοχής προελεύσεως,  - δεν έχουν εμβολιασθεί κατά του αφθώδους πυρετού τουλάχιστον κατά τους 12 τελευταίους μήνες,  - κατά τη μεταφορά τους στο σφαγείο και την εκεί αναμονή τους μέχρι τη σφαγή δεν ήλθαν σε επαφή με ζώα τα οποία δεν ικανοποιούν τις απαιτήσεις που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας που αφορούν την εξαγωγή των κρεάτων τους σε ένα κράτος μέλος και, εάν αυτά μεταφέρθηκαν με μεταφορικό μέσο, το οποίο καθαρίστηκε και απολυμάνθηκε πριν από τη φόρτωση,  - κατά την υγειονομική εξέταση στο σφαγείο κατά τη διάρκεια των 24 ωρών προ της σφαγής, η οποία περιελάμβανε εξέταση του στόματος και των οπλών, δεν παρουσίασαν κανένα σύμπτωμα αφθώδους πυρετού,  - εσφάγησαν κατά τη διάρκεια της περιόδου που αναφέρεται στο τρίτο εδάφιο του άρθρου 2 παράγραφος 1 της απόφασης 84/432/ΕΟΚ της Επιτροπής (ημερομηνία σφαγής: )·  β) ελήφθησαν από σφαγείο στο οποίο δεν διαπιστώθηκε κανένα κρούσμα αφθώδους πυρετού, τουλάχιστον κατά τους τελευταίους τρεις μήνες·  γ) έχουν αποθηκευτεί σε χώρους αυστηρά διαχωρισμένους από τους χώρους στους οποίους υπάρχουν κρέατα και εντόσθια τα οποία δεν πληρούν τις προδιαγραφές για την εξαγωγή προς ένα κράτος μέλος, οι οποίοι καθορίζονται στις ισχύουσες αποφάσεις της Ευρωπαϊκής Οικονομικής Κοινότητας·  δ) έχουν απαλλαγεί από τα κύρια προσιτά λεμφογάγγλια·  ε) προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 ° C, τουλάχιστον 24 ώρες μετά τη σφαγή και πριν από την αφαίρεση των οστών.  2. Κατά τη διάρκεια της περιόδου από την άφιξη στο σφαγείο των βοοειδών που προορίζονται για σφαγή και την περάτωση των εργασιών συσκευασίας σε ξυλοκιβώτια ή χαρτοκιβώτια των κρεάτων των βοοειδών που προορίζονται για εξαγωγή σε ένα κράτος μέλος, κανένα ζώο ή κρέας που δεν πληροί τις προδιαγραφές οι οποίες καθορίζονται στις ισχύουσες αποφάσεις της Ευρωπαϊκής Οικονομικής Κοινότητας όσον αφορά την εξαγωγή κρεάτων προς ένα κράτος μέλος (με εξαίρεση τα κρέατα που συσκευάζονται σε ξυλοκιβώτια ή χαρτοκιβώτια και διατηρούνται σε ειδικούς χώρους) δεν βρίσκονται μέσα στο σφαγείο ούτε στο εργαστήριο τεμαχισμού).  1.2.3 //  // ,   //   //   // (τόπος)   // (ημερομηνία)  (Σφραγίδα)  (υπογραφή του επίσημου κτηνίατρου)  (όνομα με κεφαλαία γράμματα, τίτλος και διπλώματα του υπογράφοντος)  (1) ''Νωπά κρέατα'': όλα τα κατάλληλα για ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί καμία επεξεργασία με σκοπό τη συντήρησή τους· θεωρούνται, ωστόσο ως νωπά κρέατα και τα κρέατα που διατηρούνται σε απλή ψύξη καθώς και τα κατεψυγμένα κρέατα.  (2) ''Σφάγια'': ολόκληρο το σώμα ενός σφαγμένου ζώου μετά την αφαίμαξη, τον εκσπλαχνισμό, την κοπή των άκρων των μελών στο ύψος του καρπού και του ταρσού, της κεφαλής, της ουράς και του μαστού και επιπλέον για τα βοοειδή μετά την εκδορά.  (3) Επιτρέπεται η εισαγωγή αποκλειστικά νωπών αποστεωμένων κρεάτων σφαγίων βοοειδών, από τα οποία έχουν αφαιρεθεί τα κυριότερα προσιτά λεμφογάγγλια.  (4) Η εισαγωγή νωπών κράτων σφαγίων επιτρέπεται μόνον αν έχουν αφαιρεθεί όλα τα οστά.  (5) Για βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως και για τα πλοία το όνομα του πλοίου.  ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για εντόσθια (1) βοοειδών προελεύσεως Μποτσουάνα  Χώρα προορισμού:  Σχετικός αριθμός πιστοποιητικού καταλληλότητας:  Χώρα εξαγωγής:  Υπουργείο:  Υπηρεσία:  Παρατηρήσεις:  (προαιρετικό)  Ι. Ταυτότητα των εντοσθίων:  Εντόσθια βοοειδών:  Είδος εντοσθίων (1):  Είδος συσκευασίας:  Αριθμός μονάδων συσκευασίας:  Καθαρό βάρος:  ΙΙ. Προέλευση των εντοσθίων:  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων)  τεμαχισμού:  ΙΙΙ. Προορισμός των εντοσθίων:  Τα εντόσθια αποστέλλονται από:  (τόπος αποστολής)  (χώρα και τόπος προορισμού)  Με το ακόλουθο μεταφορικό μέσο (2):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. Τα ανωτέρω περιγραφόμενα νωπά κρέατα σφαγίων χωρίς κόκαλο:  α) προέρχονται από βοοειδή τα οποία:  - έχουν γεννηθεί και εκτραφεί στη Μποτσουάνα και έχουν παραμείνει κατά τους 12 τελευταίους μήνες ή από τη γέννησή τους σε μία ή περισσότερες από τις ακόλουθες ζώνες κτηνιατρικού ελέγχου:  Ζώνες 5, 6, 7, 8, 9, 10, 11, 12, 13, 14 και 18,  - σύμφωνα με τις νομοθετικές διατάξεις, φέρουν σήμανση που επιτρέπει τον προσδιορισμό της περιοχής προελεύσεως,  - δεν έχουν εμβολιασθεί κατά του αφθώδους πυρετού τουλάχιστον κατά τους 12 τελευταίους μήνες,  - κατά τη μεταφορά τους στο σφαγείο και την εκεί παραμονή τους μέχρι τη σφαγή δεν ήλθαν σε επαφή με ζώα τα οποία δεν ικανοποιούν τις απαιτήσεις που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας που αφορούν την εξαγωγή των κρεάτων τους σε ένα κράτος μέλος και, εάν αυτά μεταφέρθηκαν με μεταφορικό μέσο, το οποίο καθαρίστηκε και απολυμάνθηκε πριν από τη φόρτωση,  - κατά την υγειονομική εξέταση στο σφαγείο κατά τη διάρκεια των 24 ωρών προ της σφαγής, η οποία περιελάμβανε εξέταση του στόματος και των οπλών, δεν παρουσίασαν κανένα σύμπτωμα αφθώδους πυρετού,  - εσφάγησαν κατά τη διάρκεια της περιόδου που αναφέρεται στο τρίτο εδάφιο του άρθρου 2 παράγραφος 1 της απόφασης 84/423/ΕΟΚ της Επιτροπής (ημερομηνία σφαγής: )·  β) ελήφθησαν από σφαγείο στο οποίο δεν διαπιστώθηκε κανένα κρούσμα αφθώδους πυρετού, τουλάχιστον κατά τους 3 τελευταίους μήνες·  γ) έχουν αποθηκευτεί σε χώρους αυστηρά διαχωρισμένους από τους χώρους στους οποίους υπάρχουν κρέατα και εντόσθια τα οποία δεν πληρούν τις προδιαγραφές για την εξαγωγή προς ένα κράτος μέλος, οι οποίες καθορίζονται στις ισχύουσες αποφάσεις της Ευρωπαϊκής Οικονομικής Κοινότητας·  δ) έχουν υποστεί ωρίμανση σε θερμοκρασία ανώτερη των + 2 ° C, για τουλάχιστον 3 ώρες.  2. Κατά τη διάρκεια της περιόδου από την άφιξη στο σφαγείο των βοοειδών που προορίζονται για σφαγή και την περάτωση των εργασιών συσκευασίας σε ξυλοκιβώτια ή χαρτοκιβώτια των κρεάτων των βοοειδών που προορίζονται για εξαγωγή σε ένα κράτος μέλος, κανένα ζώο ή κρέας που δεν πληροί τις προδιαγραφές οι οποίες καθορίζονται στις ισχύουσες αποφάσεις της Ευρωπαϊκής Οικονομικής Κοινότητας όσον αφορά την εξαγωγή κρέατος προς ένα κράτος μέλος (με εξαίρεση τα κρέατα που συσκευάζονται σε ξυλοκιβώτια ή χαρτοκιβώτια και διατηρούνται σε ειδικούς χώρους) δεν βρίσκονται μέσα στο σφαγείο ούτε στο εργαστήριο τεμαχισμού.  1.2.3 //  // ,   //   //   // (τόπος)   // (ημερομηνία)  (Σφραγίδα)  (υπογραφή του επίσημου κτηνίατρου)  (όνομα με κεφαλαία γράμματα, τίτλος και διπλώματα του υπογράφοντος)»  (1) Επιτρέπεται η εισαγωγή μόνον καρδιάς και συκωτιών από τα οποία έχουν αφαιρεθεί τελείως τα λεμφογάγγλια, ο συνεκτικός ιστός και το λίπος καθώς και οι γλώσσες χωρίς οστά, χόντρους και αμυγδαλές βοοειδών.  (2) Για τα βαγόνια των τραίνων ή τα φορτηγά πρέπει να δίνεται ο αριθμός κυκλοφορίας, για τα αεροπλάνα ο αριθμός πτήσεως και για τα πλοία το όνομα του πλοίου.